Laerskool Bakenkop - Laerskool Bakenkop
Groot sukses word behaal met ouer en kind aktiwiteite. Daar is Pa-en seun oorslaap aande en Ma en dogter kuiers. Aandag word geskenk aan Pa en Seun verhouding wat deurlopend geoefen word deur aktiwiteite wat saam deur Pa en seun voltooi word. Op hierdie wyse bou ons nie net slegs aan die verhouding tussen Pa en seun nie, maar ook aan die gesinsbande wat nodig is tussen Pa en seun teenoor Ma en sussies. Ma en dogter verhoudings word verskerk deur praatjies met sprekers soos Gretha Wiid en deur saam aktiwiteite te doen soos mosiaiek.
In 2015 en 2018 doen ons dinge anders en besluit dis tyd dat Pa en dogter moet "date". Wat 'n onvergeetlike aand was dit nie toe Pa en dogter opdaag in hulle eie shauffier, pa in sy pak klere en dogter in haar mooiste rok! Die aand was vol verrassings toe pa en dogter saam leer dans, saam gaan piekniek hou het onder die sterre op die rugbyveld met haar eie hartjie kombersie en hulle 'n stel vrae gekry het om mekaar beter te leer ken. Die aand is afgesluit met 'n professionele fotosessie tussen Pa en dogter!
Nie net het ons 'n spesiale dag gereël vir Pa en dogter nie, maar in Nov 2015 kry Ma en haar seun ook 'n beurt om te jol....'n dag sonder pienk. Ons skop af waar ma en seun mekaar se gesigte moet verf. Daarna word hulle in 5 groepe ingedeel en elke groep kry 'n beurt vir 'n Drumming session, Lazertag, toutrek, braai en 'n fotosessie waar ma en seun ook 'n stel kaartjies kry om mekaar beter te leer ken. Die seuns het die mammas goed opdraande gegee met die toutrek....selfs die GR R seuns het die mammas gewen! Elke seun het weggestap met sy eie braaier! Dit was voorwaar n baie lekker dag!
In 2016 doen die HELE familie saam doen. Ons reël 'n fliekaand onder die sterre. 'n Groot skerm van 9m x 7m word op die rugbyveld opgeslaan. Gesinne bring piekniekmandjies, komberse en kussings....alles om die fliek HEIDI te kom sien.! Dit was 'n baie koue aand vir 'n 18de Nov 2016 maar dit was spesiaal so gereël dat almal kon voel hoe koud HEIDI in die Alpe kry. Vir 2017 beplan ons pa-seun en ma-dogter.... hou die spasie dop.
Sien wat die mammas te sê het oor die ma en seun - dag
Kliek hier om die kommentaar van die ouers te sien oor die pa en dogter dag.